Die suite op die CD is ’n kleurryke weergawe van Burgess se herinneringe aan Suid-Afrika. Die eerste deel, “Colours of the Cape”, is ’n klankryke “beskrywing” van Kaapstad. Elemente van Afrika-koormusiek en Nederlandse volksmusiek klink op in die kontemporêre westerse kunsmusiek.
Die suite sluit af met “Wild Sabie”, die rivier wat deur die Krugerwildtuin vloei en Burgess se gedagtes na besoeke aan die wildreservaat terugvoer. Die klanke van tradisionele Afrika-instrumente soos ’n tuisgemaakte fluit, vingerklavier en xilofoon kan gehoor word.
Die werk bestaan uit die konvensionele vier dele – ’n energieke eerste deel, gevolg deur ’n warm liriese tweede deel, daarna ’n scherzo en sluit af met ’n lewendige en luide finale.
Van der Westhuizen sê talle plaaslike strykkwartette is egter nog onaangeraak as daar in ag geneem word dat minstens 75 Suid-Afrikaanse komponiste reeds werke vir dié strykerkombinasie die lig laat sien het. Die violis Suzanne Martens het op dié getal komponiste afgekom toe sy vir haar doktorsgraad ’n katalogus saamgestel het van strykkwartette wat van 1940 tot 2016 verskyn het.